На основу члана 32.ст.1 тачка 6 и чл. 36.Закона о локалној самоуправи („Сл.гласник РС“ број 129/07, 83/14-др.закон, 101/16-други закон и 47/18), члана 40. став 1. тачка 53., чл. 44 и чл.47.ст.1.Статута општине Власотинце („Сл. Гласник града Лесковца“ број 6/19),чл.78. и 81.Пословника Скупштине општине Власотинце (Сл.гласник града Лесковца, бр.12/19),Скупштина општине Власотинце на седници одржаној **20.06.2019.**године, донела је

**РЕШЕЊЕ**

**О ОБРАЗОВАЊУ САВЕТА ЗА ПРАЋЕЊЕ ПРИМЕНЕ ЕТИЧКОГ КОДЕКСА КАО ПОСЕБНОГ СТАЛНОГ РАДНОГ ТЕЛА СКУПШТИНЕ ОПШТИНЕ ВЛАСОТИНЦЕ И ИЗБОРУ ЧЛАНОВА САВЕТА**

**I**

Овим решењем образује се Савет за праћење примене Етичког кодекса као посебно стално радно тело Скупштине општине Власотинце и бирају чланови Савета.

**II**

Савет има председника и 6 чланова.

Чланови Савета не могу бити одборници нити изабрана, постављена и именована лица у Општини.

**III**

У Савет за праћење примене етичког кодекса **БИРАЈУ СЕ:**

1.Марина Станковић Николић из Стајковца, за председника

2.Јелена Поповић Костић, ул.С.Марковића 36, за заменика председника

3.Валентина Петковић из Власотинца, ул.22.Дивизије 225,за члана

4.Дејан Радић из Власотинца, ул.Невитска, за члана

5.Драган Јовић из Шишаве, за члана

6.Биљана Шушулић из Власотинцаул.С.Јанића 24,за члана

7.Зоран Стојиљковић из Д.Ломнице, за чланa

**IV**

Савет за праћење примене Етичког кодекса:

-прати да ли се функционери придржавају одредаба Етичког кодекса;

-прикупља информације које се односе на понашање функционера у вези са Етичким кодексом;

-прати и анализира догађаје и појаве од значаја за успешну примену Етичког кодекса;

-промовише примену Етичког кодекса у Општини и шире;

-предлаже и самостално спроводи радње које воде унапређењу примене Етичког кодекса;

-пружа савете и мишљења функционерима, грађанима, средствима јавног информисања, органима и организацијама у вези са применом Етичког кодекса;

-остварује сарадњу са институцијама које раде у сродним делатностима;

-обавља друге послове одређене овим статутом и другим прописима.

Савет за праћење примене Етичког кодекса даје савете и смернице у вези са пријављивањем приватног интереса одборника, води евиденцију о пријавама приватног интереса, прати извршавање обавезе пријављивања приватних интереса одборника и о томе сачињава извештај.

**V**

Мандат чланова Савета за праћење примене етичког кодекса траје до истека мандата Скупштине општине Власотинце.

**VI**

Решење ступа на снагу даном доношења и објавиће се у „Службеном гласнику града Лесковца“.

**VII**

Ово Решење је коначно. Против овог Решења може се покренути управни спор пред Управним судом у Београду у року од 30 дана од дана доношења Решења.

**VIII**

Решење са образложењем доставити именованим члановима Савета и архиви.

**СКУПШТИНA ОПШТИНЕ ВЛАСОТИНЦЕ, дана 20.06.2019. године, 01 брoj 06-41-15/2019.**

**ПРЕДСЕДНИК СКУПШТИНЕ**

**Братислав Петровић, с.р.**

**Тачност преписа оверава**

**СЕКРЕТАР СКУПШТИНЕ**

**Ивана Станојевић**